
Inter tot ac tanta communis omnium inusitatae 
gratulationis argumenta, quae in hoc auspicatissimo 
die se se nobis objiciunt , illud in primis mihi lae- 
tandum jure esse video , quod Fbbdinandi II regis 
nostri optimi , atque arnantissimi muniOcentia , con- 
silio vero et cura illorum praestantissimorum virorum, 
qui rei litterariae praepositi sunt, adolescentes ceteris 
in studiorum specimine antelati argenteo numismate 
sint decorandi. Quid enim nobilius, quid magnificen- 
tius, quid utilius fieri , aut cogitari poterat ad no- 
stros animos in amoenioribus ac severioribus litteris 
addiscendis stimulandos, excitandos, inflammandos? 
Quid magis aptum, atque idoneum naturae hominum, 
qui praemiorum spe incitati ad praeclarissima quae- 
que audenda impelluntur? Quamobrem non sine sum- 
ma laude factum est , ut Rex noster cum omnibus 
summis' principibus, qui de litteris, artibus, ac scien- 
tiis optime meriti sunt, facillime comparandus, atque 
adeo illis ipsis anteponendus, inter tantas, grarissi- 
masque Regni curas, quibus quotidie distinetur , ni- 
hil unquam disciplinarum omnium incremento, atque 

hominum doctrina praestantium dignitati praeverten- 
dum existimarit. Ht profecto illius prolixae, ac per- 
petuae in optimas artes voluntati, elTusaeque in ca- 
rumdem cultores liberalitati unice acceptum referimus, 
quod non modo in Collegiis, Lyceis, Ephebeis, atque 
in ipsa Studiorum Universitate illarum splendor, ac 
nobilitas magis, magisque in dies augeatur , verum 
etiam majoribus praemiis viri litterati, ac studiis do- 
ctrinisque dediti exornentur. Cum igitur aliquid in ho- 
dierna celebritate mihi dicendum sit, quod tum ado- 
lescentulorum animis ad initum studiorum curriculum 
alacriter decurrendum excitandis, tum Regis de nobis 
benemerentissimi laudibus celebrandis possit accom- 
modari ; ulrumque ut videar assecutus, fore conGdo, 
si primum dixerim, quantum ratio praemiorum ado- 
lesceutiores ad litterarum , artium , ac scientiarum 
studia persequenda queat incitare , tum nostri Prin- 
cipis in iliis amplificandis munificentiam commenda- 
rim. Id interim vos oro , obtestorque , ut si minus 
vestrae expectationi satisfecerim, hoc ipsum non meae 
temeritati, sed ingenii mediocritati tribuatis. 

Atque in primis in dubium non est revocandum, 
quod Aristoteles philosophorum, excepto Plutone, fa- 
cile princeps recte docuit, nos ita comparatos a na- 
tura , ut sciendi et cognoscendi cupiditate una cum 
laboris intolerantia ac toedio conjuncta adiciamur. 
Etsi enim hominum mores, vivendique rationem, in- 
geniorumque varietatem adeurate consideranti mani- 
festum sit, quod in tanto mortalium numero non de- 
sunt, qui sponte , et quasi naturali quodam impetu 
ad studia, ac laborem inclinantur ; fatendum tamen 
est, optatissimam hanc animi propensionem in admo- 

dum paucis reperiri , perrarosque esse , qui se tan- 
tum donum prae ceteris assecutos possint gloriari. 
Contra , nescio quo pacto , pene omnibus commune 
est, ut laborem detrectent, ardua quaeque reformi- 
dent, atque ad torporem, desidiam, ac segnitiem ab- 
ripiantur. Hinc nisi animus quibusdam vcluti stimulis 
adhibitis, ut in lethargicis fit, excutiatur, atque exci- 
tetur ; otio et languori se tradet , ac per summum 
dedecus in ignavia marcescere non dubitabit. 

Quamobrem ne, quos labores in studiis impen- 
sius excolendis subire oportet , homines exhorresce- 
rent, quaedam incitamenta necesse fuit praebere, qui- 
bus illi alacriter excitarentur, omnemque socordiam, 
et animi timiditatem abjicerent. Atqui ea profecto a- 
lia esse non poterant, nisi praemia, quibus, additis 
quasi calcaribus, ad quaelibet praeclarissima vel ma- 
gna contentione obeunda sponte impellimur et conci- 
tamur. Nam si in agendo fere eo semper intendimus, 
ut aliquid nobis anquiramus ac paremus , quod vel 
ad animi, vel ad corporis utilitatem, aut delectatio- 
nem conferat, praemia litteris proposita ad hoc ipsum 
assequendum maxime comparata eam vim habuere , 
ut homines illis sibi ante oculos constitutis ad stu- 
dia consectanda libentissime animum adjicerent, atque 
incredibiles labores vixque tolerandos haudquaquam 
aspernarentur. 

Quod ut clarius perspiciaraus, in mentem revo- 
care fas est , quae res praemiorum loco ac nomine 
in primis censeantur. Hujus profecto generis sunt ho- 
nores, dignitates, opes, divitiae, decora, et reliqua 
ornamenta, quibus viri doctrina, atque artibus prae- 
stantiores solent affici et cumulari. Sed haec nemo 
non videt non modo vitae commoda, atque utilitates 

parere, sed etiam gloriam, ac nominis immortalita- 
tem , quam certe sequitur animi jucunditas , com- 
parare. 

Neque vero quis haec audiendo mihi illico ali- 
quam notam inurat, quasi velim homines aut divitia- 
rum, aut inanis gloriolae cupiditate , aliisque rebus 
fluxis, et caducis ad scientiae pulcherrimum amorem 
inflammare. Cum enim hujusmodi bona aliis ante ocu- 
los ponimus, rationem quoque adhibendam praecipi- 
mus, qua duce justam ac debitam eorum aestimatio- 
nem facere debeant, ut bonis alterius generis, quod 
est immortale, ac sempiternum, posthabeantur. Glo- 
riam vero illam praedicamus, quae non est insolens 
ac superba, neque fumosis majorum imaginibus freta, 
ac potentium virorum suffragationibus collecta oculo- 
rum aciem perstringit, ac stalim dilabitur; sed quae 
ex laboribus exantlatis in artibus ad societatis com- 
modum provehendis, in politioribus litteris hominum 
mores emollientibus addiscendis, in veri abstrusiori- 
bus quaestionibus investigandis , in moralibus disci- 
plinis ad Catholicae religionis normam exigendis, atque 
ab omni turpi Novatorum errore vindicandis, veluti 
virtutis fructus uberrimus percipitur, illorumque ope- 
rum est effectrix pulcherrima, quibus de ipsa Reli- 
gione, de patria, de nostris , deque omni hominum 
genere benemeremur. 

His ita explicatis convertamus iterum orationem 
ad incredibilem vim praemiorum extollendam, quibus 
cujuslibet aetatis homines, in primisque adolescentes 
incensi, atque inflammati non modo laboris dilBcile 
toedium vincunt, quod est maximum impedimentum, 
ne litterarum curriculum alacriter arripiant , atque 
animosiores decurrant, verum etiam voluptates ex otio 

pullulantes, in quas illi sunt cerei, ac propensi, pro« 
pulsant, negiigunt , despiciunt. Quis enim adolescens 
vel desidia diffluens, vel laboris impatiens tam hebeti 
est animo, ut, si recensita praemia attentius contem* 
pletur, non illis inhians sudet , algeat , vigilet , et 
graeca ac latina exemplaria nocturna diurnaque manu 
verset, historicos et grammaticos revolvat , philosof 
phos, pbjsicos, mathematicos, musicos, medicos, ju- 
risperitos, ut quemque sua ars ac scientia delectat', 
ita investiget, et perscrutetur , ut eorum doctrinam 
in suum succum^ ac sanguinem convertat? Quis modo 
honestateih sentiat, catulis, equis , vestibus , ludis , 
atque aleis ( ne dicam lustris ) nuncium non remit- 
tat? quis Ithacensis Ulyssei nequissimos socios non 
oderit ? 0 vis praemiorum incomparabilis ! tu adole- 
scentes ad exhauriendos difficillinaos labores impellis: 
tu negligentiores excitas, acuis, stimulas, eorumque 
animos miro studiorum amore incendis , inflammas : 
tu attentionem, quae ad perdiscendum in primis est 
necessaria, si non adest, paris, si est remissior, in- 
tendis, si aberrat, revocas, si alio ditabitur, retines, 
atque efflcis, ut animas, quantum fleri possit, firmi- 
ter et constanter haereat in meditatione earum rerum, 
quarum sciendarum desiderio tenetur. 

Hinc certe factuna est, ut ad ea perfroenda quo- 
libet tempore viri praestantissimi vigilias, curas, mo- 
lestias, sumptus, itinera, peregrinationes, ac reliquas 
studiorum incommoditates vitae commodb ac jucun- 
ditatibus anteferrent. Unde enim tantus fervor in Sy- 
racusano illo Archimede, ut, cum animum intendis- 
set formis , quas in pulvere descripserat , ne illum 
quidem tumultum senserit, quem in captis Syracusis 
militum omnia diripientium concursus ciebat? Unde 

taola sciendi cupiditas in tot sapientibus, nisi ex ilia 
praemiorum copia, cujus gratia illi ultimas terrarum 
oras peragrarunt? Namque Pythagoram accepimus ad 
Chaldaeos in iEgyptum peregrinatum, Cretae cum Epi- 
menide in Idaeum antrum descendisse; Platonem Cy- 
renen in Africa profectum, ut audiret Theodorum Ma- 
thematicum, in Italiam, ut conveniret Pythagoreos , 
in iEgyptum, ut adiret Sacerdotes; fertur, etiam sta- 
tuisse congredi cum Mag;is Persarum, nisi bellorum 
tumultibus fuisset deterritus. Adde his Democritum , 
qui in /Ethiopiam, in iEgyptum, in Persidem ad ma- 
re Erythraeum , in Indiam ad Gymnosophistas per- 
transisse traditur. Fateamur ergo, nisi in studiis tanta 
spes praemiorum inesset, nisi in praemiis tantae ille- 
cebrae continerentur , nunquam hos , ceterosque sa- 
pientes illam sciendi voluptatem tot peregrinationum, 
ac laborum quasi aliquo pretio fuisse redempturos. 

Sed ut res nostris adolescentibus notiores attin- 
gam, recordamini, quaeso, Demosthenem, et Cicero- 
nem , qui eloquentiae amplissimis , quae illa aetate 
huic arti proponebantur, adducti praemiis toto animi 
impetu ad eam assequendam incubuerunt. Alter enim 
non modo honestis voluptatibus caruit, verum etiam 
multa improba toleravit, ut et artis difficultates, et 
naturae impedimenta vinceret, atque in clarissimum 
evaderet oratorem. Alter vero quanto studio, et quanta 
assiduitate in graecis oratoribus, ac philosophis evol- 
vendis fuerit versatus , ex eo facile est intelligcre , 
quod illorum plerosque sua doctrina exaequarit , et 
Romanae eloquentiae princeps extiterit. Quem fugit 
Periclem, Themistoclem, Miltiadem ex Graecis, Mar- 
cellum, Pompejum, Caesarem ex Romanis, ut alios 
utriusque gentis clarissimos imperatores praetermittam. 

tropaeis, laudibus, ac nominis celebritate excitate» 'tot 
ac tantas res difficillimas domi militiaeque gessisse? 
Veniat vobis in mentem , quam arctam , duramque 
vitae rationem instituerint, quot voluptatibus tempe* 
rarint, quam laboriosis exercitationibus ad certamen 
se athletae compararint, quo facilius laureis, ac pal« 
mis, queis victores donabantur, allicerentur. Redigite 
in memoriam coronas civicas, castrenses , murales , 
obsidionales, navales, gramineas, hastas puras , ve> 
xilla aurata , phaleras, torques, armillas, cornicula, 
catellos, fibulas, exuvias, opima spolia, supplicatio- 
nes , ovationes , triumphos iis ducibus ac militibus 
Romae constitutos, qui vel justa acie, et collatis si* 
gnis cum hoste dimicando, vel spoliandis castris, atque 
urbibus fortiter expugnandis animi ac virtutis faci- 
nora fuissent ausuri. 

Adeo tantam vim hujusmodi praemia habuerunt , 
nt ille populus orbis terrarum princeps tot bellicis, 
civilibusque virtutibus suum imperium tam longe Ia* 
teque propagarit. Quanta igitur est praemiorum vir- 
tus in hominum animis commovendis? quam incredi- 
bilis, quam divina ! illi maximae res gestae tribuun- 
tur ; illi artes pacis ac belli contigit ubique terrarum 
provehere atque amplificare. 

Neque alia de causa Alexandri, Augustiqne sae- 
culum fuit concelebratum; nisi quod illis tempestati- 
bus amplissima cujuscumque generis praemia litteris, 
ac litteratis constiterint. Sed quid nimis antiqua com- 
memoro? Nemo ignorat , cum Medicaei Principes Flo- 
rentiae, Romae Leo X, Ludovicus XIV Lutetiae Pa- 
risiorum tot tanlisque praemiis eximios viros prose- 
quebantur , litteras atque artes e squalore , quo e- 
raol obsitae , ad splendorem fuisse revocatas. Quis 

Friderici hujus Universitatis Conditorb , atque Magna* 
nimi illius Alphonsi Aragonii aetates memoria repe- 
tens non illico adfirmat in nostris pulcherrimis regio- 
nibus doctrinas omnes effloruisse» eo quod doctissimi 
homines honoribus» muneribus» opibus» aliisque orna- 
mentis ab illis Principibus ad strenuam operaro studiis 
navandam excitarentur ? Quid quod » cum sub Caro- 
lo 111 nostri Regis Atavo praeclarissimo omnium prae- 
miorum liberalitas in litterarum atque artium culto- 
ribus remunerandis effulsit, et illae mirum in modum 
fuerunt amplificatae» et hi aeternis ingenii monumen- 
tis sese» patriamque celebrarunt? Nonne item ex prae- 
miis per Ferdinandum 1 , eiusque Filium Franciscum 
propositis scientiarum amplitudo» artium praestantia» 
atque animorum perpetua et acerrima ad illas exco- 
lendas contentio fuit repetenda ? Adspicite » quaeso» 
quotquot hic adsunt » vel publicae rei gerendae ad- 
ministros » yel doctissimos Regii Gymnasii Professo- 
res » vel alios clarissimos viros aliis virtutis insigni- 
bus exornatos. Hos omnes quae alia res» nisi prae- 
miorum ratio» quibus ipsi nunc summa animi jucun- 
ditate perfruuntur» ad penitiores disciplinas addiscen- 
das » ac sapientiae culmen licet abruptum conscen- 
dendum impulit » atque excitavit ? 0 praemia beata 
litterarum! O maxima studiorum incitamenta! 0 Re- 
gis nostri in illis studiosae juventuti proponendis con- 
silium prope divinum » nobisque praedicandum! 

Jamque impetus orationis eo me abripuit » ut 
quanta fuerit Ferdina.nui 11 in litteris , artibus » ac 
scientiis amplificandis munificentia» ad dicendum ag- 
grederer. Profecto innumera » ac prope mira sunt , 
quae ab eo perpetrata summum ejulem studium» gra- 

tiam , et liberalitatem in omne doctrinarum genus te* 
stantur. Nam divina illius mens , cum satis prospe* 
xisset , quanto usui Religioni , quantae felicitati pa- 
triae , quantae gloriae ipsi Principi illarum cultus « 
dignitas , ac splendor foret , nihil reliquum fecit , 
quod ad ipsas io dies provehendas, et locupletandas 
conferret. Nullis enim sumptibus publicis , nullisque 
privatis impendiis, quo illis majus decus accederet, 
pepercit, ratus hujusmodi munilicentiam esse vere re- 
giam, nullamque laudem sibi fore ampliorem, quam 
ut inter cultissimas nationes Neapolitanum nomen jure 
ac merito praedicaretur. 

Hinc Rex Sapientissimus, vix cum Regni guber- 
naculo assedit , suorum Majorum virtutes , quae do- 
mi militiaeque enituerunt , aemulatus non modo ar- 
tibus belli ( quas persequi alterius esset orationis ) 
facile princeps extitit , verum etiam eo doctrinarum 
omnium amplificandarum amore conflagravit , ut ea- 
rum fautoris nomen et gloriam sibi compararit. Et 
quidem nisi temporis angustiis excluderer , ea dice- 
rem, quae ille brevi temporis lapsu perfecit, ut Col- 
legia , Ephebea, Ljcea novis disciplinis augerentur, 
novisque legibus atque institutis constabilita florerent. 
Dicerem profecto de Academiis , quas vel ipse con- 
didit , vel conditas locupletavit. Dicerem de Biblio- 
thecis, quas rarissimis, atque elegantissimis volumi- 
nibus exornavit. Dicerem de Regio Gymnasio, quod 
ita rebus omnibus apparavit, ut nihil ad illius digni- 
tatem, auctoritatemque desiderari videretur. Dicerem 
de Museis , quorum magnificentia ante oculos vobis 
obversatur. Quae rerum appositarum supellex ? quot 
scientiarum subsidia? Dicerem de speculis in oppor- 
tunissimis locis ad jucundissimum Coeli spectaculum 

contemplandum erectis. Illam vero silentio prakcteri- 
re nefas esset , quam , ne celeberrimae nationes a- 
liqua in re nobis anteirent , in edito colle ad pla- 
gam Vesuvii , quae Urbem spectat , a fundamentis 
inter confragosa , praeruptaque omnia aedidcandam 
jussit, unde quae Magneti, atque Electro effecla tri- 
buuntur, quaeque mira apparitione in sublimi aeris 
parte generantur, prospectu undique libero atque ex- 
plicato possent explorari. 

Sed revocate animos, auditores, ad memoriam 
earnm legum, quas, ubi primum populorum seditio- 
nes pacari coeptae sint , Princeps amantissimus tu- 
lit, ut sanctiori regimine studiorum rationem in ipsis 
Collegiis, Ephebeis, Lyceis temperaret. Quo vero ma- 
jus commodum esset perstudiosae juventuti omne do- 
ctrinarum genus edoceri, neque tamen buc ex dissi- 
tis provinciis commigraret , consilio eorum, qui pu- 
blicae Institutioni praeficiuntur, nova Lycea singula 
Alelii , Teate, et Consentiae ipse constituit , novas- 
que scholas secundarias alias alibi erigendas curavit. 
Hoc autem Regium Gymnasium novis accessionibus 
auxit, doctrinasque eo splendoris deduxit, ut easdem 
amplificare, altiusque provehere perpetuo studio, prout 
temporum ratio postulare videtur , quin velit, mini- 
me sit dubitandum. Denique ut ipsae disciplinae so- 
cietatis, et religionis utilitati facilius inservirent, ne- 
que illarum dignitas culpa hominum perverteretur , 
Divum Thomam hujus Studiorum Universitatis Pro- 
fessorem veluti patronum praesentissimum haberi jus- 
sit , eiusque numismate honorificentissimo illius Pro- 
fessores clarissimos decorari. 

Quid vero quod artes ipsae , quae physicis et 
mathematicis scientiis innituntur, per eum novum ni- 

lorcm induerunl? Quot enim nova inventa snnt, ex 
quibus in societatem maxima commoda derivantur , 
ea Rex providentissimus in usum deducenda praescri- 
psit, auctoresquc praemiis, atque adhortationibus ad 
majora audenda incitavit. Hinc ad proximam Leuco- 
petram (1) tanti Principis munificentia amplissimum 
aedificium erectum vidimus , in quo non modo me- 
chanicae artes quamplures per summum commodum 
addiscuntur , verum etiam omnis generis machinae , 
ac praesertim, quae vapore pressae dicuntur, aptis* 
sime conformantur , queis currus admoti sine equis 
per vias ferreis laminis constratas celerrime aguntur, 
ac naves longae sine velis ct remis concitae per ad- 
versas quoque undas impelluntur. Hinc illud opus ve- 
re regium adspeximus eo duoe et auspice inceptum, 
profligatura , ct confectum , quo in allero portu ad 
naves bellicas a fluctibus arcendas extrudo , moli- 
bus atque aggeribus in altum projectis nova nava* 
Ua ad illas subducendas, reficiendasque splendidissi- 
me fuerunt aedificata. Hinc illud recens ac pene di- 
vinum instrumentum admirati sumus, quo virtute E- 
lectri sive per planas , sive per asperas vias , sive 
per montes, sive per valles, sive per fluctus, noctu 
et interdiu quilibet animi sensus transmissi, inter re- 
motissimas nationes, atque ut ita dicam, dissipatas, 
ac pluribus in locis positas incredibili celeritate com- 
municantur. 

Et quis dubitabit adhuc de tanti Principis, qui 
omnibus litterariae rei promovendae opportunitatibus 
nunquam defuit , nova ct divina munificentia? Quid 


(I) Vulgo Pietra arta. 

aliud majus, aut excellentius excogitari potest ad ar< 
tes augendas, atque amplificandas, quod ab hoc Re- 
ge optimo ac sapientissimo factum non sit? Quid am- 
plius desideramus , auditores ? quid cupimus ? quid 
optamus ex Fcbdinanoi II in litteras ac scientias li- 
beralitale ? praemia studiis proposita sunt amplissi- 
ma , illorum spes nunquam laetior affulsit. Homines 
ingenio ac doctrina excellentiores honoribus , laudi- 
bus , praeconiis, ornamentis, ac muneribus afficiun- 
tur , cumulantur, incitantur, inflammantur. Qua igi- 
tur benevolentia illum complectemur? Quanta gratu- 
latione hujus diei celebritas est peragenda? 0 regiam 
munificentiam carminibus, monumentis aere perennio- 
ribus praedicandam ! 

Ac nisi mortalium ingratissimi existimari veli- 
mus, D. O. M. vota nuncupamus, ut Ferdinandiih II, 
litterarum, artium, ac scientiarum Fautorem munifi- 
centissimum diu sospitet, faxitque, ut summo ille im- 
perio cum summo otio, pace ac securitate perfruatur. 

Vos autem, adolescentes optimi, qui sub hisce 
faustis penetralibus ad humanitatem informamini, at- 
que in spem patriae succrescitis , extremis orationis 
meae verbis, quanta possum vocis contentione, com- 
pello. Vos oro obtestorque, ut praemiorum spe in- 
citati litteras ac disciplinas alacriori animo comple- 
ctamini. Quid enim aliud illa numismata argentea 
sibi velint , nisi virtutis praemium , doctrinae orna- 
mentum , ac Regis nostri amantissimi benevolentiam, 
qua illud a vobis petit, postulat, flagitat? Illius igi- 
tur voluntati obtemperantes, id vobis ante oculos pro- 
ponite, fore ut aliquando ex vestris studiis, ac la- 
boribus majora praemia, atque uberrimos fructus re- 
feratis. 

